Source: https://sastinstraze.esmao.sk/info/402?slug=vydavanie-stanoviska-k-zmene-druhu-pozemku
Timestamp: 2020-07-15 17:54:31+00:00

Document:
Šaštín-Stráže - Portál elektronických služieb | Elektronické služby | Vydávanie stanoviska k zmene druhu pozemku
Popis služby: Vydávanie stanoviska k zmene druhu pozemku upravuje zákon č. 220/2004 Z. z. o ochrane a využívaní poľnohospodárskej pôdy (ďalej len "zákon"). Postup pri zmene druhu pozemku je definovaný v §§ 9 až 10 zákona. Pri zmene druhu pozemku orgán ochrany poľnohospodárskej pôdy (správny orgán) – príslušný pozemkový a lesný odbor vydáva na základe žiadosti vlastníka alebo užívateľa pozemku rozhodnutie, resp. záväzné stanovisko k zmene druhu pozemku.
Na vydanie takéhoto rozhodnutia, resp. záväzného stanoviska sú potrebné vyjadrenia dotknutých orgánov štátnej správy, stanovisko vlastníka a užívateľa a údaje o pozemku podľa katastra. Toto stanovisko sa vydáva iba v prípade, ak užívateľ pozemku, ktorého vlastníkom alebo spoluvlastníkom je mesto, žiada o takúto zmenu.
Samospráva vydáva stanovisko k zmene druhu pozemku v týchto prípadoch:
ak ide o zmenu poľnohospodárskeho druhu pozemku na lesný pozemok, správny orgán vydáva rozhodnutie / § 9 ods. 1 zákona /
ak ide o zmenu jedného poľnohospodárskeho druhu pozemku na iný poľnohospodársky druh pozemku, správny orgán vydáva záväzné stanovisko / § 9 ods. 3 písm. a) zákona /
ak ide o zmenu nepoľnohospodárskeho druhu pozemku, okrem lesného pozemku, na poľnohospodársky druh pozemku, správny orgán vydáva záväzné stanovisko / § 9 ods. 3 písm. b) zákona /
ak je pochybnosť o tom, či pozemok je, alebo nie je poľnohospodárskou pôdou, správny orgán vydáva rozhodnutie / § 10 ods. 1, ods. 2 zákona /
pozemky, ktoré vplyvom prírodných procesov zmenili vlastnosti a charakter pôdneho profilu tak, že zodpovedajú charakteru nepoľnohospodárskej pôdy ( rokliny, výmole, vysoké medze, s krovinami alebo s kamením, plochy zanesené štrkom riek, slatiny, plochy trvalo zamokrené alebo porastené rašelinovým machom ), ale sú v katastri evidované ako poľnohospodárske pozemky - / § 10 ods. 2 pís. a) zákona /
pozemky, ktoré vplyvom prírodných procesov zmenili vlastnosti a charakter pôdneho profilu tak, že zodpovedajú charakteru poľnohospodárskej pôdy, ale sú v katastri evidované ako ostatná plocha, vodná plocha alebo zastavaná plocha a nádvorie / § 10 ods. 2 pís. b) zákona /
pozemky, ktoré sú dlhodobo zalesnené a sú vhodné na preradenie do lesného pôdneho fondu / § 10 ods. 2 pís. c) zákona /
Na aký účel služba slúži: Služba slúži na riadenie procesu vydávania stanoviska o zmene druhu pozemku.
Spôsob použitia služby: Elektronický formulár sprostredkuje vyplnenie potrebných údajov do formy žiadosti o vydanie stanoviska o zmene druhu pozemku.
Dátum zverejnenia: 05.01.2017
Dátum poslednej zmeny: 10.01.2017
Žiadosť o vydanie stanoviska k zmene druhu pozemku
Kliknite na tlačidlo a vyplňte el. formulár
Zákon č. 369/1990 Z.z. o obecnom zriadení
Zákon č. 220/2004 Z.z. o ochrane a využívaní poľnohospodárskej pôdy a o zmene Zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov

References: § 9
 § 9
 § 9
 § 10
 § 10
 § 10
 § 10